CELEX: 62004TB0131
Language: da
Date: 2008-09-12 00:00:00
Title: Sag T-131/04: Kendelse afsagt af Retten i Første Instans den 12. september 2008 — Jacobs mod Kommissionen (Personalesag — tjenestemænd — mellemdom — ufornødent at træffe afgørelse)

22.11.2008   
            
            
               DA
            
            
               Den Europæiske Unions Tidende
            
            
               C 301/35
            
         Kendelse afsagt af Retten i Første Instans den 12. september 2008 — Jacobs mod Kommissionen
   (Sag T-131/04) (1)
   
   (Personalesag - tjenestemænd - mellemdom - ufornødent at træffe afgørelse)
   (2008/C 301/58)
   Processprog: fransk
   Parter
   
      Sagsøger: Luc Jacobs (Bruxelles, Belgien) (ved avocat N. Lhoëst)
   
      Sagsøgt: Kommissionen for De Europæiske Fællesskaber (ved J. Currall og H. Krämer, som befuldmægtigede, bistået af avocat B. Wägenbaur)
   Sagens genstand
   Dels en påstand om annullation af Kommissionens afgørelse af 14. april 2003 om ændring af sagsøgerens indplacering i lønklasse, for så vidt som sagsøgeren herved på tidspunktet for sin ansættelse indplaceres i lønklasse B4, løntrin 2, for så vidt som datoen for afgørelsens økonomiske virkninger fastsættes til den 5. oktober 1995, og for så vidt som sagsøgerens karriere med hensyn til lønklasse ikke er blevet genoprettet herved, og en påstand om annullation af afgørelsen om afslag på sagsøgerens klage, dels en påstand om erstatning for det tab, som sagsøgeren hævder at have lidt som følge af denne afgørelse.
   Konklusion
   
               1)
            
            
               Det er ikke længere fornødent at træffe afgørelse i sagen.
            
         
               2)
            
            
               Kommissionen for De Europæiske Fællesskaber bærer sagens samlede omkostninger.
            
         
      (1)  EUT C 118 af 30.4.2004.